Държавен вестник, бр. 94, 2016 г., стр. 93

БРОЙ  94	
Д Ъ Р Ж А В Е Н  В Е С Т Н И К 	
СТР.  93  
СТОЛИЧНА ОБЩИНА
РЕШЕНИЕ № 651 
от 16 септември 2016 г.
В Направление „Архитектура и градоустрой­
ство“ на Столична община е постъпило заявление 
вх. № ГР-94-И-48/20.12.2013 г. от Ирина Тотова-
Маринова с искане за разрешаване изработване 
на проект за ПУП – ПРЗ за поземлен имот с 
идентификатор 68134.4324.4455, м. В.з. Люлин, 
район „Овча купел“.
Към заявлението са приложени: скици, до­
кументи за собственост, задания, отговарящи 
на изискванията на чл. 125 ЗУТ, и мотивирани 
предложения за ПУП – ПРЗ и ИПРЗ на улична 
регулация.
Заявлението е разгледано от отдели в НАГ –  
СО: „ОУП“, „БДПР“, „Правен“ и „ПУП“.
Отдел „Общ устройствен план“ е удостоверил, 
че имотът попада в устройствена зона „Вилна 
зона“ (Жв) съгласно т. 8 от приложението към 
чл. 3, ал. 2 ЗУЗСО.
По заявлението е изразено писмено станови­
ще № ГР-94-И-48/2013 г. от началника на отдел 
„Подробни устройствени планове“ на основание 
чл. 135, ал. 4, т. 1 ЗУТ във връзка със Заповед 
№ РД-09-1423 от 5.12.2012 г. на кмета на Столич­
ната община.
Предложението за изработване на проект на 
подробен устройствен план е в териториален 
обхват: ПИ № 68134.4324.4455 и изменение на 
улична регулация при о.т. 25б.
Искането е разгледано и прието с решение на 
ОЕСУТ по протокол № ЕС-Г-51/8.07.2014 г., т. 4.
Със Заповед № РД-09-50-733 от 15.09.2014 г. на 
главния архитект на Столичната община е до­
пуснато изработване проект на ПУП – изменение 
на улична регулация при о.т. 25б, отваряне на 
задънена улица и план за регулация и застроява­
не в териториален обхват: ПИ с идентификатор 
68134.4324.4455, м. В. з. Люлин, район „Овча купел“.
С писмо изх. № ГР-94-И-48/2013 г./26.09.2014 г. 
на началник-отдел „ПУП“ заповедта е изпратена 
на кмета на район „Овча купел“ и на заявителката.
Със заявление вх. № ГР-94-И-48/2013 г./ 
1.12.2014 г. е внесен проект за ПРЗ и изменение 
на улична регулация.
С проекта за план за регулация се предвижда от­
реждане на УПИ II-4455 – „За ж. с.“, УПИ III-4455 –  
„За ж. с.“, УПИ IV-4455 – „За ж. с.“, УПИ V-4455 –  
„За ж. с.“, от кв. 19б, м. В. з. Люлин, изменение 
на улична регулация при о.т. 25б и създаване на 
задънена улица по о.т. 25д – о.т. 25е, без да се 
засягат имоти, съседни на ПИ 68134.4324.4455.
С плана за застрояване в новоотредените 
УПИ се предвижда ситуиране на свободностоящи 
жилищни сгради на пълни отстояния от регула­
ционните граници при параметри на застрояване 
в съответствие с устройствена зона „Вилна зона“ 
(Жв) съгласно ОУП на СО.
С писмо № ГР-94-И-48/2013 г./15.12.2014 г. 
проектът е изпратен на кмета на район „Овча 
купел“ за провеждане на процедури по реда на 
чл. 128, ал. 3 ЗУТ.
С молба вх. № ГР-94-И-48/2013 г./8.01.2015 г. са 
внесени следните съгласувания: „ЧЕЗ Разпределе­
ние България“ – АД, от 15.12.2014 г., „Софийска 
вода“ – АД, от м. 12.2014 г., писмо № ПО-09-
123/3.12.2014 г. на МЗХ – Областна дирекция 
„Земеделие“ – София-град, съгласно което не е 
необходимо провеждане на процедури по ЗОЗЗ.
С писмо № АБ-66-02-72/5/29.04.2015 г. кметът 
и главният архитект на район „Овча купел“ удос­
товеряват, че обявяването по чл. 128, ал. 3 ЗУТ е 
извършено, в законния срок за обжалване не са 
постъпили възражения и изразяват становище, 
че разработката не дава яснота за развитието на 
територията по отношение на бъдещото комуни­
кационно обслужване. Към писмото са приложени 
разписен списък; протоколи; обратни разписки.
С писмо изх. № ГР-94-И-48/2013 г./15.06.2015 г. 
проектът е върнат в района за дообявяване по 
реда на чл. 128, ал. 3 ЗУТ.
Със заявление вх. № ГР-94-00-48/2013 г./ 
25.06.2015 г. е внесено дендрологично заснемане 
и експертна оценка на дървесната растителност 
от ланд. арх. Стоянка Гигова, съгласувано с ди­
рекция „Зелена система“ при СО на 18.06.2015 г. 
съгласно чл. 19, ал. 4 ЗУЗСО.
С писмо изх. № АБ-6602-72/7/4.09.2015 г. кме­
тът и главният архитект на район „Овча купел“ 
връщат проекта с уверение, че същият е дообявен 
на заинтересованите страни и няма постъпили 
възражения.
В съответствие с изискване на отдел ,,БДПР“ –  
(ИМ) с молба вх. № САГ16-ГР00-990/17.02.2016 г. 
е представено писмо изх. № УЗ-1154/11.02.2016 г. 
и удостоверение № УРКГ2-01648/10.02.2016 г. на 
МОСВ, Басейнова дирекция „Дунавски район“.
Проектът е разгледан от ОЕСУТ с протокол 
№ ЕС-Г-20/8.03.2016 г., като е взето решение:
По становището на район „Овча купел“: Бъ­
дещото комуникационно обслужване на терито­
рията е обект на следващо проектиране. Улица 
с о.т. 25в до о.т. 25а е влязла в сила с предходен 
план и е реализирана на място съгласно кадас­
тралната карта.
Приема проекта и го изпраща в СОС на ос­
нование чл. 21, ал. 7 ЗОС.
При горната фактическа обстановка се уста­
новява от правна страна следното:
Искането за разрешаване изработването на 
ПУП – ПРЗ е направено от заинтересовано 
лице по смисъла на чл. 124а, ал. 5 във връзка с 
чл. 131, ал. 1 и ал. 2, т. 1 ЗУТ като собственик на 
поземлен имот с идентификатор 68134.4324.4455 
от кадастралната карта на м. В.з. Люлин, район 
„Овча купел“.
Действащият подробен устройствен план е 
одобрен със Заповед № РД-50-09-198 от 28.06.1989 г.
Кадастралната карта е одобрена със Заповед 
№ РД-18-74 от 20.10.2009 г. на изпълнителния ди­
ректор на АГКК, последно изменение със Заповед 
№ КД-14-22-1259 от 6.11.2012 г. на началник СГКК.
Спазени са административнопроизводстве­
ните правила при издаване на акта – сезиране 
на административния орган от заинтересовано 
лице по чл. 131, ал. 2, т. 1 ЗУТ със заявление 
по образец, като е спазен чл. 124, ал. 7 ЗУТ, 
допуснато е изработването на проект за ПУП 
от компетентния за това орган, внесен е проект 
и са изпълнени предписанията в допускането, 
проектът е съобщен на всички заинтересовани 
лица, същият е разгледан и приет от ОЕСУТ.